SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Mgr. Jana Miháliková, PhD. 
	
Znalosť cudzích jazykov:	EN, RUS	

2.	Zahraničná pracovná cesta

Štát / mesto:	Brusel, Belgicko	
Názov a adresa 
prijímajúcej organizácie:	Európska komisia, Joseph II/70, Brusel
	
Účel cesty:	Zasadnutie expertnej pracovnej skupiny k podpore podnikavosti a kreativity mládeže pri riešení zamestnateľnosti
	
Spôsob financovania 
	Cestovné refunduje Európska komisia, ostatné náhrady MŠVVaŠ SR	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
21.5.2014	Otvorenie zasadnutia skupiny, predstavenie nových členov, agenda, jej  úprava a schválenie. Stretnutie koordinovala Lucie Lekešová (Európska komisia), predsedom skupiny a facilitátorov bol John Bamber (VB)
Informácia a závery zo seminára k výstupom pracovnej skupiny v Londýne (marec, 2014) – Gordon Bleakley (British Council, VB). 
Príprava európskeho workshopu (jeseň 2014) – diskusia k základným odkazom.	
21.5.2014	Vstup p. Marie Podlesek Ziegler k brožúre s príkladmi dobrej praxe k odporúčaniam v dokumente. 
Diseminácia výstupov
Program európskeho workshopu – špecifikácia cieľov, programu, chýbajúcich elementov
Definovanie úloh do ďalšieho stretnutia. 	

4.	Stručný priebeh rokovaní
 
Dátum		
21.05.2014	1) Lucie Lekešová informovala, že Rada ministrov prijala tri dôležité dokumenty súvisiace s agendou skupiny: Odporúčania Rady Európskej únie k propagácii podnikavosti mládeže  s cieľom posilniť sociálne začleňovanie mládeže ako výstup ďalšieho kola Štruktúrovaného dialógu (Grécke predsedníctvo), výskumnú správu Young people, enterpreunership and non formal learning a European Union Work Plan for Youth 2014 – 2015. Špeciálne posledný dokument definuje tri priority, ktoré korešpondujú s odkazmi a odporúčaniami reportu skupiny: medzisektorová spolupráca v oblasti mládeže, prechod mládeže zo školy do zamestnania a neformálne vzdelávanie v práci s mládežou. 
2) Gordon Bleakley (British Council, VB) predstavil reakcie účastníkov z workshopu v Londýne ako aj ich odporúčania. Išlo najmä o odporúčania typu: príprava matrixu kompetencií pre každú krajinu tak , aby zodpovedali požiadavkám zamestnávateľom ale aj v zmysle širšej prípravy na dospelosť; ďalej úvaha nad zmenou názvu z neformálneho vzdelávania na „gramotnosť pre trh práce (?)“ a iné, ktorým sa bude pracovná skupina ďalej venovať. P. Bleakley nastolil otázku reprezentatívnosti expertnej skupiny, v ktorej nemajú zastúpenie južanské krajiny a spôsob ako ich do skupiny kooptovať.
3) Príprava európskeho workshopu (jeseň 2014) – diskusia k základným odkazom. V skupine sa rozdiskutovali otázky súvisiace so základnými odkazmi, ktoré sa v rámci európskeho workshopu idú „predať“ a komu. Ďalšie otázky v diskusii: účasť a príprava zástupcov personálnych agentúr, príprava zamestnávateľov, naviazanie odkazov konferencie na Európa 2020 a je priority, špeciálne konkurencieschopnosť, asociácie SME ako cieľová skupina podujatia, chytľavé odkazy, hľadanie spoločných prienikov agendy zamestnávateľov, poskytovateľov formálneho a neformálneho vzdelávania. 	
22.5.2014	1) Príprava brožúry s príkladmi dobrej praxe ako výstup peer learning. P. Maria Podlesek Ziegler prezentovala brožúry ako výstupy iných pracovných skupín, predstavila návrh štruktúry v náväznosti na prezentované odporúčania.  
2) Diseminácia výstupov – príprava odporúčania pre zamestnávateľov. Práca v menších skupinách nad textom pripraveným na Londýnskom workshope.  
3) Návrh programu workshopu: workshop bude mať časť inštruktážnu a inšpirujúcu, podľa toho sa pripravil program pozostávajúci z informácií, prezentácií príkladov dobrej praxe, vstupu odborníkov a diskusii o spoločných opatreniach. Workshop sa bude konať na jeseň 2014 v Bruseli. 
4) Definovanie úloh do ďalšieho stretnutia. 
- príklady dobrej praxe na vyzvanie Marie Podlesek Ziegler (kde bude menej príkladov, tam cielene doplniť),
-pripraviť slovenskú mutáciu odporúčania pre zamestnávateľov a skrátené verzie reportu v slovenčine pre potreby rôznych cieľových skupín. 
- prezentácia reportu   AJ na rôznych fórach. 	

5.	Odporúčané závery 

Report expertnej skupiny definuje závery v danej oblasti: prezentovať neformálne vzdelávanie (špeciálne v práci s mládežou) zamestnávateľom, podporovať pracovníkov s mládežou v ich ďalšom vzdelávaní, aby vedeli stimulovať kreativitu a podnikavosť na riešenie problémov súvisiacich s nezamestnanosťou, „preložiť“ výsledky neformálneho vzdelávania do „reči a chápania“ trhu práce a i. 	

6.	Prehľad prinesenej dokumentácie a miesto jej uloženia 

Publikácia výskumu Young people, enterpreunership and non formal learning – uložená v knižnici IUVENTY (aktuálne na OSM). Samotný report expertnej skupiny je k dispozícii na linku:  http://ec.europa.eu/youth/news/2014/documents/report-creative-potential_en.pdf	

7.	Osobitne vyhodnotený očakávaný prínos ZPC 

Zo stretnutia vyplynula potreba dôsledne diseminovať na národnej úrovni odkazy pracovnej skupiny pre rôzne cieľové skupiny. Jedným z nástrojov môže byť pripravovaný policy brief a jeho modifikácia pre zamestnávateľov, HR, vzdelávateľov a i. 

8.	Spôsob zverejnenia výsledkov ZPC, prenos získaných informácií

Záznam bude zverejnený na internom portáli IUVENTA – Slovenský inštitút mládeže, základná informácia bude distribuovaná v rámci mesačného newslettra jeho odoberateľom (8000).  	

Súhlasím so zverejnením tejto správy na internete

Dátum:	30/5/2014	
Správu vypracoval
(meno a priezvisko, podpis):	Mgr. Jana Miháliková, PhD.	
Správu schválil
(meno a priezvisko, podpis):	Ing. Viliam Michalovič	

)